Onnistuneen keräyksen työkalupakki – Kotimaanapu
Kotimaanavun keräyksiä voivat luoda sopimuskumppanimme. Sopimuskumppanimme sitoutuvat toimimaan keräyslupamme ja sopimuksemme mukaan. Ota yhteyttä ilkka.kalmanlehto@kotimaanapu.fi tai info@kotimaanapu.fi
Kotimaanavun sivuilla ilmoittaa keräyksistään jo 100 Suomen evankelis-luterilaisen kirkon seurakuntaa ympäri Suomen.
Jos sinulla on palvelun käyttöön oikeuttavat tunnukset,
Ohjeita Kotimaanavun keräyksiin liittyen
Kotimaanavun keräysmuodot:
Paikalliskeräys. Tämä voidaan käynnistää yksittäisen ihmisen, perheen tai rajatun ryhmän hyväksi diakonisiin tarpeisiin. Keräys voidaan käynnistää akuuttiin tarpeeseen tilanteessa, jossa virallinen auttamisjärjestelmä tai edellä mainitut tukijärjestelmät eivät auta. Keräykset voivat olla pääsääntöisesti perhekohtaisia ja kertaluontoisia.
Suositus: Paikalliskeräyksiä toivotaan järjestettävän ensisijaisesti yli 200€ ylittäviin tarpeisiin. Harrastustoimintaan kerättävä euromääräinen suositeltava kattosumma on 800€.
Valtakunnallinen hätäapurahasto. Rahastoa kartutetaan akuuttia tukea tarvitsevien ihmisten auttamiseksi kriisin tai onnettomuuden kohdattua. Rahastossa kartutetaan tiettyihin tarkoituksiin korvamerkittyjä varoja sekä yleiseen auttamistoimintaan kohdennettavia varoja.
Tarkempi ohje: Milloin käynnistää Kotimaanavun rahankeräys?
Miten käynnistää Kotimaanavun rahankeräys?
1. Kenellä on oikeus käynnistää Kotimaanavun paikallisia rahankeräyksiä?
Kirkkopalvelujen jäsenseurakunnilla, joilla on sopimus Kirkkopalveluiden kanssa rahankeräyksen toimeenpanosta, on oikeus käynnistää Kotimaanavun keräyksiä rahakeräysluvan mukaisesti.
2. Miten Kotimaanavun paikalliskeräys käynnistetään?
Kotimaanavun paikalliskeräykset toteutetaan Kirkkopalveluiden sähköisellä verkkoalustalla, johon saadaan tunnukset. Tunnukset ovat organisaatio- ja työntekijäkohtaiset.
Keräystoimisto liittää tunnukset palveluun. Paikalliskeräyksen voi avata kirjautumalla palveluun https://kotimaanapu.ekansio.com/admin/kirjaudu.php
3. Kehen voin olla yhteydessä, jos tarvitsen apua paikalliskeräyksen käynnistämisessä ja keräystekstien muokkaamisessa?
Kotimaanavun keräystoimisto auttaa mielellään keräyksen käynnistämiseen ja keräysteksteihin liittyvissä kysymyksissä: keräystoimiston puh. 050 330 9308, info@kotimaanapu.fi
Tarkemmat ohjeet keräyksen onnistuneeksi avaamiseksi: Miten käynnistää Kotimaanavun rahankeräys?
Keräyksen käynnistyessä ota yhteyttä oman seurakuntaan viestintään ja kerro keräyksestä.
Sosiaalisen median viestintätoimenpiteet:
Kerro keräyksestä seurakunnan tai diakoniatyön sosiaalisen median kanavissa esim. Facebook-profiilissa, Instagramissa ja Twitterissa. Täggää julkaisuihin Kotimaanapu
Kotimaanavun somekanavat löydät Instagramissa, Twitterissä ja Facebookissa.
Voit käyttää julkaisuissa Kotimaanavun some-kuvia. Löydät ne täältä https://www.kirkkopalvelut.fi/logo-ja-kuvapankki/kokoelma/kotimaanavun-logot/
Tee lahjoittaminen helpoksi: käytä kaikissa materiaaleissa linkkiä keräykseen. Suorat somelinkit löytyvät keräystä klikkaamalla. Voit myös kopioida keräyksen nettiosoitteen suoraan selaimen osoiteriviltä.
Keräyksen täytyttyä kiitä lahjoittajia, painota heidän tukensa tärkeyttä kertomalla, mitä lahjoituksilla on saatu aikaan.
Kerro keräyksestäsi työkavereillesi ja haasta heidät jakamaan keräyksestä kertovia päivityksiä.
Esimerkkejä muista viestintätoimenpiteistä:
juttuvinkki tai tiedote paikallisille medioille (lehdet, radio)
lehti-ilmoitukset, esim. maininta seurakunnan viikko-ohjelmaan
juttu seurakunnan lehteen tms. julkaisuun
banneri seurakunnan verkkosivuille (huom. ei Yhteisvastuukeräyksen aikana)
hyödynnä tilaisuudet seurakunnan paikallisten kumppaneiden kanssa
hyödynnä henkilökohtaiset kontaktit ja luottamushenkilöt, viranomaiset, yritykset ym.
perusta paikalliskeräysten Facebook-ryhmä.
Lue lisää: Viestintäohje (pdf) ja tiedotepohja mediakäyttöön (pdf)
Näin Kotimaanapu toimiiLataa
Kotimaanapu 46 sekunnissaLataa
Kotimaanapu tv-mainosLataa
Pankkisiirtolomake, sopimukset ja luvat
Tulostettava pankkisiirtolomake (hätäapurahasto)
Sopimus rahankeräyksen toimeenpanosta ev.lut seurakunnan/seurakuntayhtymän kanssa
Paikalliskeräyksen suostumuslomake avunsaajalta
Salla Saarisen varainhankinnan diaesitys 11.4.2019